தமிழகத்தில் போலியோவை முற்றிலும் ஒழிக்க, 5 வயதுக்குட்பட்ட குழந்தைகளுக்கு ஒவ்வொரு ஆண்டும் 2 தவணைகளில் சொட்டு மருந்து கொடுக்கப்பட்டு வருகிறது. அதன்படி முதல் தவணையாக கடந்த மாதம் 28-ம் தேதி போலியோ சொட்டு மருந்து கொடுக்கப்பட்டது. இந்நிலையில் இரண்டாம் தவணையாக இன்று கொடுக்கப்படுகிறது. காலை 7.00 மணி முதல் மாலை 5.00 மணி வரை சொட்டு மருந்து வழங்கப்படவுள்ளது. தமிழகத்தில் ஆரம்ப சுகாதார நிலையங்கள், அரசு மருத்துவமனைகள், அங்கன்வாடி மையங்கள், சத்துணவு மையங்கள், பள்ளிகள் என 43,051 மையங்கள் பிரத்தியேகமாக நிறுவப்பட்டு சொட்டு மருந்து வழங்க ஏற்பாடுகள் செய்யப்பட்டுள்ளன.